แรงซื้อกลุ่ม “เปิดเมือง-พลังงาน” ดัน SET ปิดบวก 6 จุด
SET ปิดบวก 6 จุด รับแรงซื้อกลุ่ม “เปิดเมือง-พลังงาน” หนุน แนวโน้มพรุ่งนี้คาดว่าดัชนีแกว่งไซด์เวย์ หลังรับปัจจัยไปมากแล้ว โดยให้แนวต้าน 1,625-1,630 จุด แนวรับ 1,600-1,605 จุด
SET ปิดบวก 6 จุด รับแรงซื้อกลุ่ม “เปิดเมือง-พลังงาน” หนุน แนวโน้มพรุ่งนี้คาดว่าดัชนีแกว่งไซด์เวย์ หลังรับปัจจัยไปมากแล้ว โดยให้แนวต้าน 1,625-1,630 จุด แนวรับ 1,600-1,605 จุด
18 พ.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้เคลื่อนไหวค่อนข้างผันผวน หลังจากที่ภาคเช้าปรับขึ้นไปแล้วย่อตัวลงมา และภาคบ่ายดัชนีเริ่มรีบาวด์กลับมายืนในแดนบวก โดยที่มองว่า ส่วนหนึ่งมาจากปัจจัยในประเทศที่ได้รับประโยชน์จากแนวโน้มเศรษฐกิจที่ฟื้นตัว และการเริ่มกลับมาเปิดเมืองและเปิดประเทศมากขึ้น โดยที่จะเห็นว่าหุ้นที่เกี่ยวข้องกับการเปิดเมืองและการเดินทางท่องเที่ยวมีแรงซื้อเข้ามา และยังมีแรงซื้อเข้ามาในหุ้นกลุ่มที่ได้รับประโยชน์จากราคาน้ำมันที่ยังอยู่ในระดับสูงช่วยหนุนดัชนี ส่วนตลาดหุ้นในภูมิภาคเอเชียวันนี้ส่วนใหญ่ปิดตลาดปรับตัวขึ้นเช่นกัน
สำหรับแนวโน้มพรุ่งนี้คาดว่าดัชนีแกว่งไซด์เวย์ หลังจากที่รับรู้ปัจจัยต่างๆไปมากแล้ว รวมถึงยังมีปัจจัยที่ยังต้องติดตามในการปรับขึ้นอัตราดอกเบี้ยของธนาคารกลางสหรัฐฯ (เฟด) ที่ยังอาจจกดดันตลาดได้ หลังจากถ้อยแถลงของประธานเฟดเมื่อคืนที่ออกมายังเดินหน้าใช้นโยบายการเงินที่เข้มงวด เพื่อสกัดเงินเฟ้อ ให้แนวต้าน 1,625-1,630 จุด แนวรับ 1,600-1,605 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,683.51 ล้านบาท ปิดที่ 158.50 บาท เพิ่มขึ้น 1.00 บาท
KBANK มูลค่าการซื้อขาย 2,930.72 ล้านบาท ปิดที่ 144.00 บาท ลดลง 0.50 บาท
BDMS มูลค่าการซื้อขาย 2,753.33 ล้านบาท ปิดที่ 26.75 บาท ราคาไม่เปลี่ยนแปลง
AOT มูลค่าการซื้อขาย 2,451.45 ล้านบาท ปิดที่ 68.00 บาท เพิ่มขึ้น 0.50 บาท
SCB มูลค่าการซื้อขาย 2,250.61 ล้านบาท ปิดที่ 110.00 บาท เพิ่มขึ้น 2.00 บาท